钦定古今图书集成/明伦汇编/闺媛典/第145卷 > 许鸣周妻濮阳氏
## 钦定古今图书集成/明伦汇编/闺媛典/第145卷 > 许鸣周妻濮阳氏

按《孝丰县志》：“濮阳氏，天目乡诸生许鸣周妻，广德濮
阳洵县丞女。年二十一，夫亡，绝粒誓死。缘方妊三月，
其姑以存后劝，乃止。有罗姓者以厚资聘，氏即断发
截指，抱棺呕血，竟不能强。其姑疾笃，割股愈之。教子
嘉谟，纺绩伴读，课训成名。年七十七，谟授临江府，得
禄养，忽患痰疾而卒。”